കേരള ബ്ലാസ്റ്റേഴ്സിന് മൂന്ന് റെഡ് കാര്ഡ്, ബെംഗളൂരുവിനെ ജയിപ്പിച്ച് റഫറി കേരള ബ്ലാസ്റ്റേഴ്സിന് മൂന്ന് റെഡ് കാര്ഡ്. ഡൂറണ്ട് കപ്പിലെ മാസ്മരികമായ റഫറിയിംഗിന് ശേഷം കേരള ബ്ലാസ്റ്റേഴ്സിനെ എതിരില്ലാത്ത രണ്ട് ഗോളുകള്ക്ക് ബെംഗളൂരു എഫ്സി പരാജയപ്പെടുത്തി. മൂന്ന് ചുവപ്പ് കാര്ഡുകള് പുറത്തെടുത്ത് ബെംഗളൂരുവിനെ ജയിപ്പിച്ച് റഫറി നിറഞ്ഞാടിയപ്പോള് തോല്വി ചെറിയ മാര്ജിനില് ആയല്ലോ എന്നാശ്വസിക്കാം. 8 താരങ്ങളുമായിട്ടായിരുന്നു കേരള ബ്ലാസ്റ്റേഴ്സ് കളിയവസാനിപ്പിച്ചത്. ആദ്യ പകുതി അവസാനിച്ചപ്പോള് കേരള ബ്ലാസ്റ്റേഴ്സ് ഒരു ഗോളിന് പിന്നിലായിരുന്നു. ബെംഗളൂരു എഫ്സിക്ക് വേണ്ടി ബൂട്ടിയയാണ് ഒരു ഫ്രീ കിക്കില് വെടിക്കെട്ട് ഗോളടിച്ചത്. അക്ഷദീപിനെ വീഴ്ത്തിയ വകയില് കിട്ടിയ ഫ്രീ കിക്ക് ബൂട്ടിയ ലക്ഷ്യത്തിലെത്തിച്ചു. കേരള ബ്ലാസ്റ്റേഴ്സിന് വേണ്ടി ലഭിച്ച സുവര്ണ്ണാവസരമാണ് ശ്രീക്കുട്ടന് നഷ്ടമാക്കിയത്. അടുത്ത് ലൂണ ഫ്രീയായിരുന്നിട്ടും പന്ത് നല്കാന് ശ്രീകുട്ടനായില്ല. എന്നാല് വൈകാതെ തന്നെ ഫ്രീകിക്കില് നിന്നും ബെംഗളൂരു എഫ്സി തിരിച്ചടിക്കുകയായിരുന്നു. രണ്ടാം പകുതിയില് കളിമാറി. ആദ്യം ഹൊര്മിപാമിനെ ചുവപ്പ് കാരണം ബ്ലാസ്റ്റേഴ്സ് നിരയില് ആദ്യം കളം വിടേണ്ടി വന്നു. വൈകാതെ തന്നെ പത്ത് പേരുമായി കളിച്ച ബ്ലാസ്റ്റേഴ്സ് മലയാളി താരമായ ലിയോണിന്റെ ഗോള് വഴങ്ങേണ്ടി വന്നു. താരത്തിന്റെ കയ്യില് തട്ടി പന്ത് വലയില് കയറിയിട്ടും റഫറി കണ്ടില്ലെന്ന് നടിച്ചു. റഫറിയുടെ മോശം നടപടിയില് തര്ക്കിച്ചെന്ന് പറഞ്ഞ് സന്ദീപിനും കിട്ടി ചുവപ്പ്. പിന്നീട് ആര്ക്ക് ചുവപ്പ് കൊടുക്കണം എന്ന റഫറിയുടെ കാത്തിരിപ്പ് ധനചന്ദ്രയുടെ ചുവപ്പില് അവസാനിച്ചു. അടുത്ത കളി ജയിച്ചാല് ക്വാര്ട്ടര് ഉറപ്പിക്കാന് മഞ്ഞപ്പടക്കാവും.